b'\n_START_ARTICLE_\nLina Kostenko\n_START_PARAGRAPH_\nLina Kostenko (ukr. \xd0\x9b\xd1\x96\xd0\xbd\xd0\xb0 \xd0\x92\xd0\xb0\xd1\x81\xd0\xb8\xd0\xbb\xd1\x96\xd0\xb2\xd0\xbd\xd0\xb0 \xd0\x9a\xd0\xbe\xd1\x81\xd1\x82\xd0\xb5\xd0\xbd\xd0\xba\xd0\xbe); (Ukrajina, R\xc5\xbei\xc5\xa1\xc4\x8div, 19. o\xc5\xbeujka 1930.); je ukrajinska pjesnikinja, spisateljica, dru\xc5\xa1tveni aktivist i disident u Sovjetskoj Ukrajini. Godine 1987. primila je presti\xc5\xbenu \xc2\xab\xc5\xa0ev\xc4\x8denkovu nagradu\xc2\xbb za svoj intelektualni doprinos razvoju ukrajinskog i sovjetskog pjesni\xc5\xa1tva. Kostenko spada me\xc4\x91u vode\xc4\x87e ukrajinske intelektualce u Europi i svijetu, a 2005. po prvi puta je predlo\xc5\xbeena za Nobelovu nagradu.\n_START_SECTION_\n\xc5\xbdivotopis\n_START_PARAGRAPH_\nLina Kostenko je ro\xc4\x91ena u manjem mjestu Kijevske oblasti 1936. godine. U Kijevu je zavr\xc5\xa1ila srednju \xc5\xa1kolu, a doktorirala je u Moskvi na Institutu za knji\xc5\xbeevnost Maksim Gorki. Svoja prva knji\xc5\xbeevna djela objavljuje 1957., 1958. i 1961. godine. Njezina slobodna promi\xc5\xa1ljanja u Sovjetskoj Ukrajini su do\xc4\x8dekana sa velikim odu\xc5\xa1evljenjem, ali ne i me\xc4\x91u sovjetskim vlastima. U \xc5\xa1ezdesetima se priklju\xc4\x8duje ukrajinskom disidentskom pokretu te podr\xc5\xbeava rad Ukrajinske helsin\xc5\xa1ke grupe.'